རྩོམ་གྱི་མི་སྣ་གཙོ་བོ་ནི་བསམ་འཕེལ་དང་ཏིང་འཛིན་གཉིས་རེད།སྒྲུང་རིང་གིས་ཁོ་གཉིས་ཀྱིས་སློབ་གྲྭ་ཆུང་འབྲིང་ཆེ་གསུམ་འགྲིམ་ཞིང་།བྱ་བར་ཞུགས་པའི་ནར་སོན་གྱི་འཚོ་བའི་གོ་རིམ་རིག་གནས་གསར་བརྗེ་དང་།མི་བཞི་ཚོགས་ཁག་རྡུལ་དུ་བརླགས་ཏེ་མི་རིགས་རིག་གནས་ལ་སླར་གསོ་ཐོབ་པ་དང་།དཔོན་ངན་བསྐམ་དཔོན་གྱི་རུལ་སུངས་ཀྱི་སྣང་ཚུལ་ཆེས་ཆེར་བདོ་བ་དང་དེང་གི་མི་རབས་གསར་བ་ཞིག་ལ་མི་རིགས་ཀྱི་སྐད་ཡིག་ཐད་ནས་ཉམ་ཆག་འབྱུང་བཞིན་པའི་ད་བར་གྱི་ལོ་རྒྱུས་རགས་ཆེ་བའི་ཁྲོད་བཞག་ཏེ།རྩོམ་གྱི་མི་སྣ་དག་གི་འཚོ་བ་བྲི་བ་བརྒྱུད་ནས་སྤྱི་ཚོགས་གསར་བའི་འཚོ་བ་དཀྱུས་གཅིག་ཏུ་རྩོམ་ནང་བཀོད་འདུག་པས།རྩོམ་གྱིས་ཐོག་མར་མི་རིགས་ཀྱི་ལོ་རྒྱུས་གསར་བ་ཞིག་རྩོམ་ནང་ཚུར་སྣང་བྱས་འདུག